Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos direktyvos dėl įdarbinimo per laikinojo įdarbinimo agentūras priėmimo - Politinis susitarimas dėl bendrosios pozicijos (BKD) /* KOM/2008/0569 galutinis - COD 2002/0072 */





[pic] | EUROPOS BENDRIJŲ KOMISIJA | Briuselis, 18.9.2008 KOM(2008) 569 galutinis 2002/0072 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl įdarbinimo per laikinojo įdarbinimo agentūras priėmimo - Politinis susitarimas dėl bendrosios pozicijos (BKD) 2002/0072 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl įdarbinimo per laikinojo įdarbinimo agentūras priėmimo - Politinis susitarimas dėl bendrosios pozicijos (BKD) 1. PAGRINDINIAI FAKTAI Pasiūlymo[1] perdavimo Europos Parlamentui ir Tarybai data (dokumentas COM(2002)149 galutinis – 2002/0072 COD) | 2002 m. kovo 21 d. | Europos ekonomikos ir socialinių reikalų komiteto nuomonė[2] pateikta | 2002 m. rugsėjo 19 d. | Europos Parlamento nuomonės (po pirmojo svarstymo) pateikimo data[3] | 2002 m. lapkričio 21 d. | Iš dalies pakeisto pasiūlymo perdavimo data[4] | 2002 m. lapkričio 28 d. | Bendrosios pozicijos priėmimo data[5] | 2008 m. rugsėjo 15 d. | 2. KOMISIJOS PASIŪLYMO TIKSLAS Direktyva dėl įdarbinimo per laikinojo įdarbinimo agentūras siekiama užtikrinti, kad laikiniems darbuotojams būtų taikomas vienodo požiūrio principas, taip pat siekiama laikinojo įdarbinimo agentūras pripažinti darbdaviais. Remiantis Sutarties 137 straipsniu, ja, nustatant lanksčią Bendrijos įdarbinimo per laikinojo įdarbinimo agentūras bendrąją sistemą, papildoma valstybių narių teisė, siekiant suteikti veiksmingą pagalbą kuriant darbo vietas ir plėtojant lanksčias darbo formas. 3. PASTABOS DĖL BENDROSIOS POZICIJOS 3.1. Trumpos bendrosios pastabos dėl bendrosios pozicijos Nors į bendrąją poziciją neįtraukti visi Parlamento siūlyti ir į Komisijos iš dalies pakeistą pasiūlymą įtraukti pakeitimai, vis dėlto visiškai, iš dalies arba išlaikant esmę pritarta daugumai Parlamento pakeitimų. Be to, politinis susitarimas dėl bendrosios pozicijos reiškia, kad pažanga pasiekta sprendžiant kelis klausimus: dėl vienodo požiūrio principo tiesioginio taikymo laikiniems darbuotojams nuo pirmosios jų paskyrimo dienos, netaikant išimčių trumpalaikiam paskyrimui (vadinamajam lengvatiniam laikotarpiui), dėl apibrėžčių patikslinimo ir konsultacijų su socialiniais partneriais ar jų dalyvavimo prievolės, taikant įvairias nuo vienodo požiūrio principo leidžiančias nukrypti nuostatas. 3.2. Europos Parlamento pakeitimai, į kuriuos visiškai, iš dalies arba iš esmės atsižvelgiama Tarybos bendrojoje pozicijoje ir Komisijos iš dalies pakeistame pasiūlyme. Konstatuojamųjų dalių ir straipsnių numeracija atitinka Tarybos bendrosios pozicijos numeraciją. 3.2.1. Pavadinimas: 1 pakeitimas (keičiamas direktyvos [6] pavadinimas). 3.2.2. Konstatuojamosios dalys 5 konstatuojamoji dalis: 6 pakeitimas (apibūdinamas šio pasiūlymo ryšys su 1999 m. birželio 28 d. Direktyva 1999/70 dėl darbo pagal terminuotas sutartis; tai – buvusioji 7 konstatuojamoji dalis). 9 konstatuojamoji dalis: 4 pakeitimas (pakeičiama ir atnaujinama buvusiosios 4 konstatuojamosios dalies formuluotė). 14 konstatuojamoji dalis: 15 pakeitimas (skelbiamos 5 straipsnio 1 dalies nuostatos; tai – buvusioji 15 konstatuojamoji dalis). 20 konstatuojamoji dalis: 36 pakeitimas (įterpiama nuostata, kuria nustatoma, kad laikini darbuotojai negali pakeisti streikuojančių laikino darbdavio darbuotojų). 3.2.3. Straipsniai 1 straipsnis 1 straipsnio 1 dalis 23 pakeitimas (keičiama taikymo srities formuluotė siekiant aiškiau apibūdinti trejopą laikinojo įdarbinimo agentūrų pobūdį). 1 straipsnio 2 dalis: pritariama daliai 24 pakeitimo (patvirtinama, kad direktyva taikoma tiek laikiniems darbdaviams, tiek laikinojo įdarbinimo agentūroms). 2 straipsnis 2 straipsnis: 26 pakeitimas (pabrėžiami proporcingi direktyvos tikslai). 3 straipsnis 3 straipsnis : 28 pakeitimas (3 straipsnyje išbraukiamas terminas „panašus darbuotojas“ ir jo apibrėžtis); 3 straipsnio 1 dalies b punktas: 30 pakeitimas (įterpiama laikinojo įdarbinimo agentūros apibrėžtis); 3 straipsnio 1 dalies d punktas: 31 pakeitimas (įterpiama laikino darbdavio apibrėžtis); 3 straipsnio 2 dalis: 85 pakeitimas (nustatoma, kad darbo užmokestį nustato valstybės narės) ir 33 pakeitimas (nurodomi darbuotojai, kuriems direktyvą privalu taikyti). 4 straipsnis 4 straipsnio 1 dalis : 34 pakeitimas (valstybių narių prievolės atlikti ribojimų ir draudimų, susijusių tik su tam tikrų kategorijų darbuotojais arba tam tikromis šakomis, peržiūrą siekiant įtraukti visus ribojimus ar draudimus, išplėtimas; draudimų ir (arba) ribojimų pagrindimo nuostatų taikymo srities išplėtimas); 4 straipsnio 4 dalis: 35 pakeitimas (nurodoma, kad nacionaliniai reikalavimai dėl laikinojo įdarbinimo agentūrų registracijos ir stebėsenos nėra draudimai ar ribojimai, kaip apibrėžta 4 straipsnio 1 dalyje). 5 straipsnis 5 straipsnio 1 dalies pirmoji įtrauka: 87 pakeitimas (pritariama tai daliai, kurioje keičiama nediskriminavimo principo formuluotė); 5 straipsnio 2 dalis : 86 pakeitimas (užmokesčiui taikomos išimties ribojimas ir reikalavimas konsultuotis su socialiniais partneriais); 5 straipsnio 3 dalis: 92 pakeitimas (pritarta daliai nuostatos dėl išankstinės konsultacijos su socialiniais partneriais ir galimybės toliau taikyti galiojančias kolektyvines sutartis). 6 straipsnis 6 straipsnio 1 dalis : 46 pakeitimas (patikslinama, kaip informacija apie laisvas darbo vietas gali būti skelbiama viešai); 6 straipsnio 2 dalis : 47 pakeitimas (dėl nuostatų, pagal kurias laikinojo įdarbinimo agentūros gauna atlygį už laikiniems darbdaviams suteiktas paslaugas); 6 straipsnio 3 dalis : 48 pakeitimas (patikslinama draudimo iš darbuotojų imti mokestį taikymo sritis); 6 straipsnio 4 dalis: 49 pakeitimas (patikslinama nuostata dėl laikiniems darbuotojams suteikiamos galimybės naudotis laikino darbdavio teikiamais patogumais ir kolektyvine infrastruktūra). 7 straipsnis 7 straipsnio 1 dalis ir 7 straipsnio 2 dalis : 51 pakeitimas (atsižvelgiama į tai, kad atstovavimas darbuotojams gali būti numatytas kolektyvinėse sutartyse). 3.3. Komisijos priimti, tačiau į bendrąją poziciją neįtraukti pakeitimai 22 pakeitimas: bendra sistema yra laikoma pagrįsta priemone Europos darbo rinkos integracijai ir tarptautiniam judumui palengvinti (prieš tai buvo 22 konstatuojamosios dalies dalis). 44 pakeitimas: nurodoma, kad 5 straipsnio įgyvendinimas sudarant socialinių partnerių susitarimą turėtų atitikti nacionalinę praktiką (prieš tai buvo 5 straipsnio 5 dalis). 71 pakeitimas: ribojamas išimties, taikomos darbo užmokesčiui sudarius trumpalaikes sutartis, taikymas (ankstesnė 5 straipsnio 4 dalis). 52 pakeitimas: darbuotojams leidžiama pasirinkti tiesiogiai arba per atstovus imtis veiksmų tais atvejais, kai nesilaikoma direktyvos nuostatų (10 straipsnio 2 dalis). 3.4. Komisijos nepriimti ir į bendrąją poziciją neįtraukti pakeitimai Į bendrąją poziciją neįtraukti 3, 5, 7, 8, 9, 13, 16, 25, 39, 45, 54, 84 ir 94 pakeitimai, kuriuos Komisija atsisakė priimti remdamasi tuo, kad jais direktyva nėra gerinama. Į bendrąją poziciją taip pat neįtraukti 10, 11, 12 (pirma dalis), 21, 53, 88, 91, 93 ir 95 pakeitimai, kuriuos Komisija laiko nepriimtinais tiesiog teisiniu požiūriu arba dėl to, kad jais iškreipiama bendra direktyvos darna. 3.5. Per Tarybos diskusijas pateikti pakeitimai 8 ir 9 konstatuojamosios dalys: šiomis naujai suformuluotomis konstatuojamosiomis dalimis pakeičiamos ankstesnės 3 ir 4 konstatuojamosios dalys, kuriose aptarti 2000 m. pokyčiai, pradėjus įgyvendinti Lisabonos strategiją ir paskelbus Komisijos komunikatą dėl 2000 m. socialinės politikos darbotvarkės, taip pat susijusios Europos Vadovų Tarybos išvados, kuriose, atsižvelgiant į pokyčius 2005 ir 2007 m., pateikiamos naujesnės nuorodos. 10 konstatuojamoji dalis praplečiama atsižvelgiant į Europos Parlamento diskusijas dėl laikinų darbuotojų statuso ir darbo sąlygų skirtumų Europos Sąjungoje. 11 konstatuojamoji dalis : siekiant nuoseklumo formuluotė buvo nežymiai pakeista. 12, 16 ir 17 konstatuojamosios dalys: numatant galimybę pagal 5 straipsnio 3 ir 4 dalį taikyti leidžiančias nukrypti nuostatas, remiantis atitinkamai kolektyvine sutartimi arba ypatingais atvejais nacionalinių socialinių partnerių susitarimu, sustiprinama laikinų darbuotojų teisių apsaugos sistema, nepažeidžiant darbo rinkos ir darbo santykių sistemų įvairovės, aptartos per Europos Parlamento diskusijas (ir bent iš dalies regimos 18, 53, 54 ir 71 pakeitimuose). 15 konstatuojamoji dalis : papildžius šią konstatuojamąją dalį atsižvelgiama į Europos Parlamento diskusijas[7] (apžvelgiamas 12 pakeitime) apie tai, kad būtina pripažinti neribojamos trukmės sutartis ir taip sukurti lyginamąjį darbo rinkos srities standartą. 18 konstatuojamoji dalis : šios konstatuojamosios dalies tekstas, kuriame išdėstytas Europos Parlamento 20 pakeitimas dėl motyvų, kuriais gali būti grindžiami ribojimai ar draudimai, suderinamas su Tarybos siūlomu naujai suformuluotu 4 straipsniu. 19 konstatuojamoji dalis : vadovaujamasi 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 14 konstatuojamosios dalies esme. 21 konstatuojamoji dalis : pakeičiama buvusioji 21 konstatuojamoji dalis ir sustiprinamos laikinų darbuotojų teisių garantijos bei skelbiama apie 10 straipsnio 1 dalyje įterptą naują nuostatą dėl sankcijų. 2 straipsnis: atskiroje naujai suformuluotoje pastraipoje pabrėžiami proporcingi direktyvos tikslai, perteikiant pagrindinį Europos Parlamento 26 pakeitimo turinį ir 54 pakeitimo esmę. 3 straipsnio 1 dalies c ir e punktai : naujai apibrėžiamos laikino darbuotojo ir paskyrimo sąvokos, derinant iš dalies pakeisto pasiūlymo apibrėžtis su atitinkamomis 27 ir 29 pakeitimų formuluotėmis. 3 straipsnio 1 dalies f punktas ir 5 straipsnio 1 dalis: vadovaujamasi Komisijos iš dalies pakeistame pasiūlyme ir 23 pakeitime išdėstytu požiūriu (naujai apibrėžiant pagrindines darbo ir įdarbinimo sąlygas), pagal kurį 3 straipsnio 1 dalies f punkte nurodytos bendro pobūdžio privalomos nuostatos apibrėžiamos kaip galiojančios laikinam darbdaviui ir pateikiama persvarstytas apibrėžtis atitinkanti formuluotė. 4 straipsnio 2 dalis : vadovaujamasi iš dalies pakeistu pasiūlymu ir 34 pakeitimu, išskyrus valstybių narių prievolę nebetaikyti jokių nepagrįstų ribojimų ar draudimų, kadangi, Tarybos nuomone, nebūtina kartoti 4 straipsnio 1 dalyje nustatyto draudimo poveikio arba netinkama nurodyti galutinio peržiūros rezultato. 4 straipsnio 3 dalis : vadovaujamasi 34 pakeitimu (suteikiant socialiniams partneriams galimybę atlikti kolektyvinėse sutartyse nustatytų ribojimų ir draudimų peržiūrą). 5 straipsnio 4 dalis : vadovaujamasi 19 ir 42 pakeitimais (panaikinama ne ilgesnės kaip 6 savaičių trukmės sutartims taikoma išimtis, kadangi laikiniems darbuotojams taikomas vienodo požiūrio principas turi galioti nuo pirmosios paskyrimo dienos, nenustatant trumpalaikėms sutartims taikytino bendrojo laikotarpio). 5 straipsnio 3 ir 4 dalys: perteikiama 44 ir 71 pakeitimų esmė (iš esmės sutinkama, kad valstybėse narėse taikomą skirtingą nacionalinę tvarką galima suderinti leidžiant socialiniams partneriams sudaryti sutartis laikantis nacionalinės tvarkos). 5 straipsnio 5 dalis : atsižvelgiama į 40, 71 ir 86 pakeitimų nuostatas (pritariama nuostatoms, susijusioms su piktnaudžiavimo, visų pirma, kai paskyrimas atliekamas kelintą kartą iš eilės, prevencija). 6 straipsnio 3 ir 4 dalys: vadovaujamasi iš dalies pakeistu pasiūlymu ir 48 ir 49 pakeitimais, pateikiant kai kur naujas formuluotes, kad jos atitiktų ir derėtų su kitais pakeitimais. 7 straipsnis : nustatyta, kad valstybės narės neprivalo įgyvendinti 7 straipsnio 1 dalies nuostatų dėl atstovavimo institucijų įsteigimo laikinoje darbovietėje sąlygų, jeigu jos naudojasi 7 straipsnio 2 dalyje numatyta būtino minimalaus skaičiaus nustatymo galimybe, kad laikinoje darbovietėje būtų galima įsteigti atstovavimo darbuotojams instituciją. 8 straipsnis: įterpiama speciali nuoroda į 2002 m. kovo 11 d. Europos Parlamento ir Tarybos direktyvą 2002/14/EB dėl bendros darbuotojų informavimo ir konsultavimosi su jais sistemos sukūrimo Europos bendrijoje. 10 straipsnis: įterpiama nauja pirma pastraipa apie valstybių narių priemones, kurių jos turėtų imtis siekdamos užtikrinti, kad laikinojo įdarbinimo agentūros ir laikini darbdaviai vykdytų direktyvoje nustatytas prievoles. 11 straipsnis : Tarybos nuomone, valstybėms narėms prireiks trejų metų direktyvai įgyvendinti, o Europos Parlamento 53 pakeitimu ir Komisijos iš dalies pakeistu pasiūlymu buvo nustatytas dvejų metų trukmės įgyvendinimo laikotarpis. 4. IŠVADOS Apskritai reikėtų pabrėžti, kad priėmus bendrąją poziciją pirminio pasiūlymo tekstas gerokai pagerėjo ir kad buvo atsižvelgta į Europos Parlamento norą užtikrinti, kad vienodo požiūrio į pagrindines darbo ir įdarbinimo sąlygas principas, taikytinas laikiniems darbuotojams ir laikinų darbdavių tiesiogiai įdarbintiems darbuotojams, galiotų nuo pirmosios jų paskyrimo dienos. Įgyvendinus direktyvą, laikinojo įdarbinimo agentūrų veiklos draudimai ir ribojimai gali būti taikomi tik tais atvejais, kai jie pagrįsti bendraisiais interesais. Minėtu etapu bet kokie toliau taikomi draudimai ar ribojimai turi būti peržiūrėti ir apie juos turi būti pranešta Komisijai. Siekiant subsidiarumo, valstybėse narėse taikomą skirtingą nacionalinę darbo rinkos sąlygų ir darbo santykių reglamentavimo tvarką galima suderinti numatant galimybę taikyti nuo vienodo požiūrio principo leidžiančią nukrypti nuostatą, remiantis kolektyvine sutartimi arba ypatingais atvejais nacionalinių socialinių partnerių susitarimu. [1] OL C 203E, 2002 8 27, p. 1–5. Pavadinimas kaip originalioje redakcijoje. [2] OL C 61, 2003 3 14, p. 124. [3] OL C 25 E, 2004 1 29, p. 368. [4] BULLETIN/2002/11/ 1.3.20 [5] OL …xxx. [6] Žr. 1 punktą. Pirminis pavadinimas – Europos Parlamento ir Tarybos direktyvos dėl laikinų darbuotojų darbo sąlygų pasiūlymas. [7] Taip pat žr. 2007 m. liepos 17 d. Europos Parlamento rezoliucijos dėl darbo teisės modernizavimo įgyvendinant 21-ojo amžiaus uždavinius 9 pastraipą.